Trust mallikoulutus: KOULUTTAJAN OPAS

Good Relations

Vihreällä olevat tekstit: voit mukauttaa esitystä omaa käyttötarkoitustasi vastaavaksi.

**Dia 1:** Voit lisätä otsikkoon *KOULUTUS: Hyvät väestösuhteet …* tilaisuuden paikan, esim.

* *KOULUTUS: Hyvät väestösuhteet Rovaniemen kaupungissa*
* *KOULUTUS: Hyvät väestösuhteet Huittisten yläkoulussa*
* *KOULUTUS: Hyvät väestösuhteet ja SPR:n Nurmijärven osasto*

Kerro osallistujille:

* mikä on koulutusmateriaalin taustasta:
* kehitetty osana Trust -Hyvät väestösuhteet Suomessa - hanketta vuosina 2016-2017 toteutettujen koulutusten ja työpajojen pohjalta;
* Trust käynnistettiin edistämään rakentavaa ja osallistavaa yhteiskunnallista keskustelua sekä tarjoamaan ennalta ehkäiseviä työkaluja väestöryhmien välisten jännitteiden purkamiseksi.
* mikä on koulutuksen tarkoitus:
	+ herättää osallistujien ajatuksia väestösuhteiden vaikutuksista yhteiskuntaan ja yksilöihin;
	+ työstää osallistujien kanssa käytännön toimintatapoja, joilla väestösuhteisiin liittyviä haasteita voidaan ratkoa;
	+ mikäli koulutus järjestetään tietyn ongelman tai tilanteen johdosta, kerro tästä tavoitteesta osallistujille.
* mistä koulutus koostuu:

TEORIA

* + väestösuhteiden historia
	+ väestösuhteiden teoria
	+ hyvien väestösuhteiden politiikka
	+ hyvien väestösuhteiden rakennuspalikat

TYÖPAJAOSUUS

* paikalliset kysymykset

**Dia 2: Koulutuksessa pohdittavia kysymyksiä**

Esitetyt kysymykset luovat pohjaa ihmisten ajattelulle koulutuksen sisällöistä. Kysymyksiin ei ole tarkoitus vastata esityksen alkuun vaan vastaukset avautuvat osallistujille esityksen aikana.

* Pohjassa olevien kysymysten lisäksi voit esittää osallistujille erityisesti tiettyä tilannetta koskevia kysymyksiä.

**Dia 3: *Kiinan muuri* -kuva**

Ihmiskunta on kautta historian luonut identiteettejä ”me” ja ”he” -kategorioiden pohjalta. Niiden vuoksi on käyty sotia ja rakennettu fyysisiä esteitä pitämään ”heidät” erillään ”muista”

Kiinan muuri on yksi tunnetuimmista ihmiskunnan rakennelmista ja se kuuluu Unescon maailmanperintöluetteloon. Yhtenäisen muurin muodostaminen aloitettiin 200-luvulla eaa. Muurin tarkoitus oli suojata Qin-dynastiaa pohjoisten paimentolaisheimojen hyökkäyksiltä. Toisin sanoen, pitää uhkana tai ”ei-toivottuina” koetut ihmisryhmät loitolla kasvavasta dynastiasta.

Muureihin, kuten myös rajoihin, karttoihin ja rituaaleihin kiteytyy myös paljon symboliikkaa: Ne auttavat rajaamaan identiteettiämme ja muodostamaan ”me” -ryhmiä.

* Ryhmän ja sosiaalisten suhteiden fyysiset representaatiot (onko muuri funktionaalinen vai symbolinen?)
* Kun sosiaalisten suhteiden koordinaatit muuttuvat se synnyttää usein fyysisiä ilmauksia (rajat vedetään uudestaan)
* Maantieteelliset, sosioekonomiset, uskonnolliset, kulttuurilliset, kielelliset, ammatilliset, sukupuoliset, seksuaaliset jne. rajat

**Dia 4: *Pohjois-Irlannin* *peace wall* -kuva**

Pohjois-Irlanti on hyvä esimerkki huonojen väestösuhteiden vaikutuksista. 1960-luvulta asti jatkunut konflikti on aiheuttanut tuhansia kuolemia, kymmeniä tuhansia haavoittuneita ja traumoja vielä useammalle. Vuonna 1998 solmitusta rauhasta huolimatta huonojen väestösuhteiden juuret vaikuttavat ihmisten elämään päivittäin mm. muurien ja tiukasti rajattujen asuinalueiden muodossa.

Sinne rakennetut ns. ”peace walls” (rauhan muurit) erottavat väestöryhmiä tänä päivänäkin ja ovat konkreettinen muistutus pitkittyneestä konfliktista.

Huonojen väestösuhteiden vaikutuksia ja kustannuksia on arvioitu Pohjois-Irlannissa. Niiden arvioiden mukaan, jotka rajoittuvat sekä poliisin ja oikeudellisiin kuluihin että mielenterveys- ja yhteisösuhteisiin konfliktin vuosittaiseksi hinnaksi on laskettu 833 miljoonaa puntaa (n. 942 miljoonaa euroa)[[1]](#footnote-1). Laajempi näkökulma arvioi vuotuisten kulujen nousevan 1,5 miljardia puntaa (1,7 miljardia euroa) kun siihen lasketaan edellä mainittujen kulujen lisäksi asumisen ja koulutuksen eristyttämisestä aiheutuvia kuluja, menneiden tapahtumien selvittely ja terrorismista aiheutuneiden vahinkojen korvaukset[[2]](#footnote-2).

* Osallistujat voivat miettiä mitä muita muureja tai aitoja nykypäivänä on olemassa: Palestiinan ja Israelin, Meksikon ja USA:n, Unkarin ja Serbian välisillä rajoilla. Berliinin muuri oli oman aikakautensa, Kylmänsodan, symboli.

**Dia 5: *Suomen romanit* -kuva**

Dian tarkoituksena on saada osallistujat miettimään mitä ”me” ja ”he” -asetelmia Suomessa on; vaikka täällä ei fyysisiä muureja sinällään ole.

Romanit, saamelaiset, suomenruotsalaiset, seksuaali- ja sukupuolivähemmistöt sekä vammaiset ihmiset jne. ovat kohdanneet Suomessa sekä sosiaalista, taloudellista että rakenteellista syrjintää. Myös maahan muuttaneet kohtaavat syrjintää nykysuomessa, riippuen siitä miten eroavaisia he ovat valtaväestöstä esimerkiksi ulkonäöltään, nimeltään tai kuinka hyvin he osaavat suomea.

**Dia 6: Miksi syrjintää esiintyy?**

**Dia 7: Miten syrjintään voidaan puuttua?**

**Dia 8: Hyvien väestösuhteiden määritelmä**

**Dia 9: *Hyvien väestösuhteiden paikallistaso* -kuva**

**Dia 10: Hyvien väestösuhteiden rakennuspalikat**

1. BBC 11.3.2016 <http://www.bbc.com/news/uk-northern-ireland-35782183> [↑](#footnote-ref-1)
2. BBC 23.8.2007 <http://news.bbc.co.uk/2/hi/uk_news/northern_ireland/6961077.stm> [↑](#footnote-ref-2)